== Sammenligninger ==
=== Andre sociale fotografer ===
[[Fil:Riischildren.jpg|thumb|Jacob Riis-foto fra 1890 af sovende børn i Mulberry Street. Jacob Holdts billeder er af nogle set som en parallel til Jacob Riis'.]]
Holdts dokumentering af fattige amerikanere er{{Af hvem?|dato=2017}} blevet sammenlignet med [[Jacob A. Riis|Jacob Riis]], en anden berømt dansk fotograf, der også arbejdede blandt de fattigste i USA. Bogen Amerikanske Billeders parallel er Riis' ''[[How the other half lives]]'' udgivet i [[1890]].<ref name="KGB-agenten Jacob Holdt"/> Holdt har selv kommenteret på Riis' fotografier og den måde de bliver set på i dag, hvor Riis bliver anset som "håbets fotograf" skildrende en midlertidig fattigdom hos hvide immigranter der ville kunne bryde ud af fattigdommen og realisere [[den amerikanske drøm]]. Deroverfor ser Holdt nutidens permanente underklasse, der ikke har mulighed for at realisere drømmen, og peger i stedet for på en anden markant dansk-amerikansk fotograf, [[Peter Sekaer]], som den første der beskæftigede sig med den sorte underklasse.<ref>{{Cite web | author = Jacob Holdt | title =  Jacob Riis of den amerikanske drøm | url = http://www.american-pictures.com/dansk/artikler/riis+usa.htm}} (Peter Sekaer er stavet Peter Seekjær)</ref>
Levende_personer Kunst Historie Fotografi